לילך מורגן

לילך מורגן (נולדה בשנת 1952 לערך) היא מנהלת ישראלית, שכיהנה כראש מועצה אזורית הערבה התיכונה, והייתה האישה הראשונה בתפקיד זה.

ביוגרפיה

מורגן בוגרת תארים ראשון ושני במנהל עסקים.

עבדה במשך תשע שנים גזברית המועצה האזורית ערבה תיכונה, ושימשה גם כיושבת ראש המועצה. בתקופת כהונתה בשני תפקידים אלו במקביל בשנת 2001 זכתה המועצה בפרס הזהב על ניהול כספי תקין במשך תקופה של למעלה מחמש שנים.

בין השנים 2001–2007 כיהנה כראש המועצה האזורית ערבה תיכונה. בשנים 2008–2011 שימשה כמנכ"לית עיריית ערד, ובין השנים 2011–2017 הייתה מנכ"לית החברה הכלכלית של ערד.

הערות שוליים

מנכ"ליות ישראליות
מנכ"לים ישראלים
נשים בראשות מועצות אזוריות בישראל
ערד: אישים
ישראליות שנולדו ב-1952
ישראלים שנולדו ב-1952